Lukian

Lukian a zo un anv-bihan brezhonek, danek, norvegek ha bulgarek. Dont a ra eus an anv latin lucianus hag a zeu eus ar ger lucius (gouloù).

Lusian zo ur stumm all e brezhoneg, met n'eo ket un anv gwall stank e Breizh, ha gwelloc'h e kav ar vrezhonegerien ober gant Lukian war a hañval.

Lusiana ha Lusia zo stummoù brezhonek benel roet d'ar merc'hed.

Gerdarzh
Dont a ra eus an anv henc'hresianek Λουκιανός (Loukianos), a zo bet latinaet e Lucianus.

 Yezhoù all 
 Luciano en italianeg, spagnoleg ha portugaleg
 Lucian e saozneg hag alamaneg
 Lucien e galleg
 Luziano en euskareg
 Luci pe Lluci e katalaneg

 Sent 
Daou sant, reizhkredennour ha katolik, a zo anavezet :
 Sant Lukian merzheriet war un dro gant Sant Markian e Nikomedia er  
 ar gwenvidig Lukian Antiokeia, beleg en Antiokeia merzheriet e 312. Gouel 08-01
 Sant Lukian Beauvais, a vije bet eskob kentañ Beauvais en 

 Tud 
Anavezet eo evel anv ar skrivagner hellazat Lukian Samosata (125-192).

Alies e vez stumm brezhonekaet an anv-bihan gallek Lucien. E-touez ar re o deus troet o raganvioù gant Lukian e vez kavet :
 Lukian Kergoat (g. e 1948), kelenner ha skrivagner brezhoneg, 
 Lukian Tangi, skrivagner brezhoneg, sinet gantañ ul levrad danevelloù embannet gant Al Liamm,
 Lukian Raoul (1932-2009), kelaouenner ha skrivagner brezhoneg.

 Gwelout ivez 
 Lusia
 Lucia

Rummad:Anvioù-bihan brezhonek
Rummad:Anvioù-bihan danek
Rummad:Anvioù-bihan norvegek
Rummad:Anvioù-bihan bulgarek